CELEX: 32021R0439
Language: fi
Date: 2021-03-03 00:00:00
Title: Komission täytäntöönpanoasetus (EU) 2021/439, annettu 3 päivänä maaliskuuta 2021, täytäntöönpanoasetuksen (EU) N:o 215/2014 muuttamisesta uuden temaattisen tavoitteen lisäämiseksi EAKR:stä, ESR:stä ja koheesiorahastosta tuettavien Investoinnit kasvuun ja työpaikkoihin -tavoitteen tukitoimien luokkia koskevaan nimikkeistöön

12.3.2021   
               
               
                  FI
               
               
                  Euroopan unionin virallinen lehti
               
               
                  L 85/149
               
            
         KOMISSION TÄYTÄNTÖÖNPANOASETUS (EU) 2021/439,
         annettu 3 päivänä maaliskuuta 2021,
         täytäntöönpanoasetuksen (EU) N:o 215/2014 muuttamisesta uuden temaattisen tavoitteen lisäämiseksi EAKR:stä, ESR:stä ja koheesiorahastosta tuettavien Investoinnit kasvuun ja työpaikkoihin -tavoitteen tukitoimien luokkia koskevaan nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (1) ja erityisesti sen 96 artiklan 2 kohdan toisen alakohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksen (EU) N:o 215/2014 (2) liitteessä I vahvistetaan Euroopan aluekehitysrahastosta, Euroopan sosiaalirahastosta ja koheesiorahastosta tuettavien Investoinnit kasvuun ja työpaikkoihin -tavoitteen tukitoimien luokkia koskeva nimikkeistö.
                  
               
                     (2)
                  
                  
                     Asetuksen (EU) N:o 1303/2013, sellaisena kuin se on muutettuna Euroopan parlamentin ja neuvoston asetuksella (EU) 2020/2221 (3), 92 b artiklan 9 kohdassa vahvistetaan uusi temaattinen tavoite ”Covid-19-pandemian ja sen sosiaalisten seurausten aiheuttaman kriisin vahinkojen korjaamisen edistäminen sekä talouden vihreän, digitaalisen ja palautumiskykyä tukevan elpymisen pohjustaminen”, jonka puitteissa Euroopan unionin elpymisvälineen lisämäärärahat myönnetään. Kyseisen temaattisen tavoitteen lisäämisen vuoksi täytäntöönpanoasetuksen (EU) N:o 215/2014 liitteessä I olevaa taulukkoa 5 olisi muutettava.
                  
               
                     (3)
                  
                  
                     Tässä asetuksessa säädettyjen toimenpiteiden ripeän soveltamisen varmistamiseksi tämän asetuksen olisi tultava voimaan sitä päivää seuraavana päivänä, jona se on julkaistu Euroopan unionin virallisessa lehdessä.
                  
               
                     (4)
                  
                  
                     Tässä asetuksessa säädetyt toimenpiteet ovat Euroopan rakenne- ja investointirahastojen yhteensovittamisesta vastaavan komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään täytäntöönpanoasetuksen (EU) N:o 215/2014 liitteessä I olevaan taulukkoon 5 rivi seuraavasti:
            
                        ”13
                     
                     
                        – Covid-19-pandemian ja sen sosiaalisten seurausten aiheuttaman kriisin vahinkojen korjaamisen edistäminen sekä talouden vihreän, digitaalisen ja palautumiskykyä tukevan elpymisen pohjustaminen”.
                     
                  
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 3 päivänä maaliskuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 347, 20.12.2013, s. 320.
         
            (2)  Komission täytäntöönpanoasetus (EU) N:o 215/2014, annettu 7 päivänä maaliskuuta 2014, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä annetun Euroopan parlamentin ja neuvoston asetuksen (EU) N:o 1303/2013 täytäntöönpanosäännöistä ilmastonmuutokseen liittyvien tavoitteiden tukimenetelmien, tuloskehyksen välitavoitteiden ja tavoitteiden määrittelyn sekä Euroopan rakenne- ja investointirahastojen tukitoimiluokkia koskevan nimikkeistön osalta (EUVL L 69, 8.3.2014, s. 65).
         
            (3)  Euroopan parlamentin ja neuvoston asetus (EU) 2020/2221, annettu 23 päivänä joulukuuta 2020, asetuksen (EU) N:o 1303/2013 muuttamisesta lisämäärärahojen ja toteuttamisjärjestelyjen osalta tuen antamiseksi covid-19-pandemian ja sen sosiaalisten seurausten aiheuttaman kriisin vahinkojen korjaamisen edistämiseen sekä talouden vihreän, digitaalisen ja palautumiskykyä tukevan elpymisen pohjustamiseen (REACT-EU-väline) (EUVL L 437, 28.12.2020, s. 30).